Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15-ZZSDT, 33/16-PZ-F, 52/16 in 15/17-odl.US)

**Ministrstvo za obrambo,** Vojkova cesta 55, 1000 Ljubljana

objavlja javno objavo za zasedbo prostega uradniškega delovnega mesta

**»PODSEKRETAR za vojaško tehnologijo, raziskave in razvoj« (m/ž)**

**v Direktoratu za logistiko, Sektorju za opremljanje, Oddelku za vojaško tehnologijo, raziskave in razvoj (šifra DM 102481), za določen čas - za čas trajanja posebnega vladnega projekta Predsedovanje Slovenije Svetu Evropske unije, do marca 2022, s trimesečno poskusno dobo.**

Kandidati, ki se bodo prijavili na to delovno mesto, morajo izpolnjevati naslednje pogoje:

* končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja); najmanj specialistično izobraževanje po visokošolski strokovni izobrazbi (prejšnja)/specializacija po visokošolski strokovni izobrazbi (prejšnja); najmanj magistrsko izobraževanje po visokošolski strokovni izobrazbi (prejšnja)/magisterij po visokošolski strokovni izobrazbi (prejšnja); najmanj magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 6 let zahtevanih delovnih izkušenj;
* državljanstvo Republike Slovenije;
* ne smejo imeti dvojnega državljanstva;
* dovoljenje za dostop do tajnih podatkov stopnje »TAJNO« (T, Z-E,T-N);
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Posebni pogoji:

* višja raven znanja angleškega jezika,
* dovoljenje za dostop do tajnih podatkov stopnje »tajno« (T, Z-E,T-N).

Želena znanja, sposobnosti in lastnosti:

* osnovna znanja s področja strateškega upravljanja in projektnega vodenja,
* poznavanje pravnega reda EU, Sveta.

Naloge delovnega mesta:

* strokovna pomoč pri vodenju delovne skupine ali delovnega telesa Sveta Evropske unije ali drugih neformalnih delovnih skupin,
* strokovna podpora pri posameznem dosjeju - priprava strokovnih podlag, osnutkov in predlogov rešitev, analiza in primerjava dosjejev ter usklajevanje z drugimi področji,
* pomoč pri pripravah, organiziranju, usklajevanju in vodenju delovnih teles Sveta Evropske unije ter druge naloge pri izvedbi programa predsedovanja,
* usklajevanje različnih nalog pri pripravi in izvedbi projekta predsedovanja Republike Slovenije Evropski uniji,
* organizacija dogodkov v zvezi s predsedovanjem,
* urejanje interneta in intraneta – priprava in vsebinsko urejanje gradiva,
* organizacijsko - tehnične naloge za zagotavljanje priprav na predsedovanje in njegove logistične izvedbe.

**Prijava se vloži obvezno na posebnem priloženem obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vsebovale navedenega obrazca ne bodo uvrščene v izbirni postopek.**

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo objavljenih pogojev, ne bodo uvrstili v izbirni postopek.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega uradniškega delovnega mesta;
3. pisno izjavo kandidata, da:
* je državljan Republike Slovenije;
* da nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo, da za namen tega postopka dovoljuje Ministrstvu za obrambo pridobitev podatkov iz 3. točke iz uradne evidence;
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »TAJNO« skladno z Zakonom o tajnih podatkih (Uradni list RS, št. 50/2006 – uradno prečiščeno besedilo 2, 9/2010 in 60/2011), če kandidat ustreznega dovoljenja še nima;
3. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo in 95/15).

Prijava mora nujno vsebovati življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbirni postopek bo potekal v več kot eni fazi, kjer se bodo upoštevala izkušnje in poznavanje aktivnosti RS na obrambnem področju v okviru mednarodnih organizacij.

Strokovna usposobljenost kandidatov se bo presojala na podlagi vloge za zaposlitev, na podlagi priloženih izjav in dokazil, lahko s pisnim preizkusom oziroma praktičnim preverjanjem znanja angleškega jezika, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje pogojev.

Formalno nepopolne in nepravočasno prispele prijave ter prijave, ki ne bodo na priloženem obrazcu, ne bodo uvrščene v izbirni postopek.

Z izbranim kandidatom bo po uspešno **zaključeni trimesečni poskusni dobi** sklenjeno delovno razmerje za določen čas – za čas trajanja posebnega vladnega projekta Predsedovanje Slovenije Svetu Evropske unije, do marca 2022, s polnim delovnim časom, v kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov. Delo se bo opravljalo na sedežu Direktorata za logistiko, v Sektorju za opremljanje, Oddelku za vojaško tehnologijo, raziskave in razvoj, na Dimičevi ulici 15 v Ljubljani, oziroma na območju delovanja Ministrstva za obrambo.

Kandidat vloži prijavo v pisni obliki (na priloženem obrazcu »[Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev«), ki jo pošlje v zaprti ovojnici z označbo: »Za javno objavo za delovno mesto »PODSEKRETAR za vojaško tehnologijo, raziskave in razvoj« (m/ž) v Direktoratu za logistiko, Sektorju za opremljanje, Oddelku za vojaško tehnologijo, raziskave in razvoj (šifra DM 102481), za določen čas, št. 110-60/2019« na naslov: Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku 31 dni po objavi na spletnem portalu državne uprave GOV.SI v [zbirki delovna mesta](https://www.gov.si/zbirke/delovna-mesta/) in spletni strani Zavoda Republike Slovenije za zaposlovanje, torej do vključno 12. 9. 2019 (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov: glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem portalu državne uprave www.gov.si.

Informacije o izvedbi javne objave je možno dobiti na telefonski številki 01/471-22-00, pri Tatjani Fireder Bučalič.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.